हें आयकून राजा खूश जालो आनी झाडा कडेन पावलो. फळ तोडपाक वतालो इतल्यान ताका झगड्याचो आवाज आयलो. पळयल्यार पांच जाण झगडटाले. राज्यान तांकां झगडपाचें कारण विचारलें. तेन्ना एकलो म्हणपाक लागलो, "हांव सगल्यांत ल्हान. म्हजो पणजो, आजो, बापूय कोणूच म्हातारे जावंक नात, म्हणून संपत्ती फुडले पिळगेच्या नांवार करिनात. आमी सगल्यांनी ह्या झाडाचें फळ खालां आनी त्रासांत पडल्यात. सद्दां झगडीं जाता देखून आमकां गांवा भायर घाल्यात. " हें आयकून राजाचे दोळे उगडले.
 ही काणी आमकां जिवितांतलें एक व्हड सत्य सांगता. सैमांत एक तंत्र कार्यरत आसा. जें जल्माक येता तें केन्ना तरी जाणटे जाता आनी एक दीस ना जाता. सगल्यांक सारकेंच मेळचें देखून ही आंखणी. जर कोणूच जाणटो जावंक नाशिल्लो आनी कोणूच मरूंक नाशिल्लो जाल्यार किदें जावपाचें ती कल्पना करात. कितली गर्दी जावपाची. देखून जल्म आसा ताका मरण चुकना. मरण आसा म्हूण जगपाक अर्थ आसा.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 